Κρεατόσουπα με λαχανικά και φιδέ
Τι καλύτερο από μια ζεστή σούπα με μοσχαράκι και λαχανικά; Αυτή η κρεατόσουπα που με την προσθήκη  φιδέ αποκτά σώμα και γίνεται άκρως χορταστική και απολαυστική.
500 γρ. μοσχάρι ποντίκι, σε μικρούς κύβους, 1 πατάτα, σε κύβους 2-3 εκ., 1 καρότο, σε μέτριες ροδέλες, 1 πράσο, σε χοντρές ροδέλες, 1 μικρή σελινόριζα, σε κύβους 2-3 εκ., 100 γρ. σπανάκι, χοντροκομμένο, 1 φωλιά φιδές, χοντροσπασμένος, 30 ml χυμός λεμονιού, αλάτι, φρεσκοτριμμένο πιπέρι
Για να φτιάξουμε κρεατόσουπα με λαχανικά και φιδέ, αρχικά, βάζουμε το μοσχάρι με 1 ½ λίτρο νερό σε μέτρια φωτιά και βράζουμε για περίπου 30 λεπτά, να μισομαλακώσει.Στη συνέχεια, ξαφρίζουμε όσο χρειάζεται.Ρίχνουμε την πατάτα, το καρότο, το πράσο και τη σελινόριζα και συνεχίζουμε το βράσιμο για άλλα 30 λεπτά, μέχρι να μαλακώσουν καλά.Προσθέτουμε αλατοπίπερο, τον φιδέ, το σπανάκι και τον χυμό λεμονιού και βράζουμε για άλλα 10 λεπτά, μέχρι να μαλακώσει και ο φιδές.Σερβίρουμε, την κρεατόσουπα με λαχανικά και φιδέ, με ψωμί και ελιές.
Καρότα,Μοσχάρι,Πράσα